Ҡаранйылға ауылындағы Жәлил Ғиниәт улы Кейекбаевҡа арналған йорт-музей – уның яҡты рухына һәйкәл ул. Бөгөнгө көндә Жәлил Кейекбаевтың йорт-музейы – Башҡортостан Милли музейы филиалдарының береһе, ул районда ғына түгел, бөтә республика, Рәсәй кимәлендә билдәлелек яулаған. Ж. Кейекбаевтың ғилми мираҫын һаҡлағаны өсөн музей диплом менән бүләкләнә, «Иң яҡшы әҙәби музей», «Иң яҡшы тематик экскурсия», «Иң яҡшы экскурсовод» номинацияларында наградлана.